
CONTRACT DE ÎNCHIRIERE
pentru suprafeţele cu destinaţia de locuinţă 

Între Oraşul Boldeşti-Scăeni, în calitate de proprietar, cu sediul în Oraşul Boldeşti-Scăeni, Calea Unirii, nr. 67, judeţul Prahova, reprezentat prin domnul Bucuroiu Constantin, în calitate de primar şi prin dl. Breană Petre Dragoș- şef Serviciului patrimoniu local şi monitorizare servicii publice, 
şi ..........................................................................., legitimat/legitimată cu buletinul/cartea de identitate seria ............ nr. .................., eliberat/eliberată de ……………………………………............. la data de ........................, având CNP…………………., în calitate de chiriaş, în baza Hotărârii Consiliului Local nr. ____/_________, privind repartizarea cu chirie a unei locuințe din fondul locativ al oraşului Boldeşti-Scăeni, a intervenit prezentul contract:

A. Obiectul închirierii
Primul, în calitate de proprietar, închiriază, iar al doilea, în calitate de chiriaş, ia cu chirie locuinţa situată în Oraşul Boldeşti-Scăeni, Intrarea Serei, nr. 4, Bloc nr.4, etaj II, ap ........, judeţul Prahova, compusă din ......... camere, în suprafaţa construită de ............ m2  şi suprafaţă utilă de …… m2, suprafaţa de …… m2  cota indiviză de ……. % din suprafaţa spaţiului comun (baie, bucătărie, WC, debara şi hol), precum si terenul aferent in suprafața de……m² in indiviziune.
Locuinţa care face obiectul închirierii, va fi folosită de chiriaş şi de familia sa şi este compusă  din:……………………….;
.................................................................;          ..…...........................................................;
………......................................………….;
……….……………………………………; 
 Locuinţa se predă în stare de folosinţă, cu instalaţiile si inventarul prevăzute în procesul-verbal de predare-preluare încheiat între subsemnaţii, care face parte integrantă din prezentul contract.
Termenul de închiriere este ............ ani (luni), cu începere de la data de ............ …………… până la data de ........................

B. Chiria aferentă locuinţei închiriate
Chiria lunară aferentă locuinţei închiriate este de ............, calculată în conformitate cu prevederile legale. Plata chiriei se suportă de către chiriaşi.
Chiria se actualizează anual în funcţie de rata anuală a inflaţiei, prin hotărâre a Guvernului, până la data de 31 ianuarie a fiecărui an.
 Plata chiriei se face in numerar, la casieria Primăriei Oraşului Boldeşti-Scăeni, în primele 10 zile calendaristice ale lunii următoare celei pentru care se achită chiria. 
La data încheierii prezentului contract chiriaşul a achitat proprietarului, cu anticipaţie, suma de ...... lei, reprezentând chiria aferenta locuinţei pe o perioada de ....... luni, cu titlu de depozit de garanţie.
           Pe durata închirierii proprietarul poate cere majorarea chiriei în următoarele situaţii în care părţile cad de acord: .................................................................................................................................................................................................................................................................................
Orice modificare a cuantumului chiriei se va comunica în scris chiriaşului cu 30 de zile înainte de termenul scadent de plată.
Neplata la termen a chiriei atrage o penalizare de 0,5% asupra sumei datorate, pentru fiecare zi de întârziere, începând cu prima zi care urmează celei în care suma a devenit exigibila, fără ca majorarea sa poată depăşi totalul chiriei restante. 
În cazul în care locatarul nu achită utilităţile în termen de 5 zile de la data primirii facturii de la proprietar se vor percepe penalităţile şi majorările de întârziere în cuantumul stabilit de către furnizorii de utilităţi.
 Întârzierea la plata a chiriei sau a utilităţilor cu mai mult de 90 zile va conduce la rezilierea contractului de plin drept şi la evacuarea chiriaşului, fără judecată, fără a mai fi necesară punerea în întârziere şi fără orice altă formalitate prealabilă (pact comisoriu expres de ultim grad).
 Rezilierea contractului nu îl va absolvi pe chiriaş de achitarea obligaţiilor de plată restante. 
C. Obligaţiile părţilor privind folosirea şi întreţinerea spaţiilor care fac obiectul contractului.
a) Proprietarul se obligă:
- să predea chiriaşului locuinţa în stare normală de folosinţă;
- să ia masuri pentru repararea şi menţinerea în stare de siguranţă în exploatare şi funcţionalitate a clădirii pe toata durata închirierii locuinţei;
- să întreţină în bune condiţii elementele structurii de rezistenţă ale clădirii, elementele de construcţie exterioare ale clădirii (acoperiş, faţada) precum şi spaţiile comune din interiorul clădirii (casa scării, holuri); să întreţină în bune condiţii instalaţiile comune, proprii clădirii ( instalaţii de alimentare cu apa, de canalizare, instalaţii electrice şi de şi gaze), în condiţii de exploatare normale sau în caz de calamitate;
b) Chiriaşul se obligă:
- să permită accesul proprietarului pentru a controla starea locuinţei şi numărul de persoane care locuiesc în locuinţă;
- să nu subînchirieze locuinţa, să nu o cedeze sau să nu permită locuirea altor persoane în afara celor menţionate în contract;
- să plătească chiria stabilită în sarcina sa;
- să plătească utilităţile ( apă, canal, energie electrică, consumul de gaze) în baza facturii primite de la proprietar, în termen de 5 zile de la data primirii; utilităţile vor fi calculate în funcţie de numărul persoanelor trecute în contractul de închiriere.
- locatarul răspunde de menţinerea spaţiului în siguranţă în exploatare prin executarea unor lucrări de reparaţii si igienizări ori de cate ori este necesar, fără a afecta configuraţia spaţiului închiriat. Modernizarea spaţiului închiriat se poate face numai cu acordul proprietarului.
- locatarul va suporta plata oricăror deteriorări sau avarii ale spaţiului închiriat sau ale terţilor survenite din vina sa;
- să repare sau să înlocuiască elementele de construcţii şi instalaţii deteriorate din folosinţa comună, ca urmare a folosirii lor necorespunzătoare, indiferent dacă persoanele care au produs degradarea nu sunt identificate, cheltuielile de reparaţii vor fi suportate de cei care au acces sau folosesc în comun elementele de construcţii, instalaţii, obiectele şi dotările aferente;
- să asigure curăţenia şi igienizarea în interiorul locuinţei şi la părţile de folosinţă comună pe toată durata contractului de închiriere;
- să comunice proprietarului în termen de 30 de zile orice modificare produsă în venitul net al familiei sale, sub sancţiunea rezilierii contractului de închiriere;
- să predea proprietarului, la mutare, locuinţa în stare de folosinţă şi curăţenie şi cu obiectele de inventar trecute în procesul-verbal de predare-preluare întocmit la preluarea locuinţei;
- locatarul este obligat, la încetarea din orice cauză a contractului, să elibereze spaţiul închiriat în termen de 5 zile;  
- răspunderea în ceea ce priveşte apărarea împotriva incendiilor revine locatarului, care are obligaţia de a lua toate măsurile legal stabilite pentru prevenirea şi stingerea incendiilor  în spaţiul închiriat aşa cum este menţionat la litera A.

D. Nulitatea si rezilierea contractului
Sunt nule de drept clauzele incluse în contract, care:
- obligă chiriaşul sa recupereze sau sa plătească în avans proprietarului orice suma cu titlu de reparaţie în sarcina proprietarului;
- prevăd responsabilitatea colectiva a chiriaşilor în caz de degradare a elementelor de construcţii si instalaţii, a obiectelor şi dotărilor aferente spatiilor comune, cu excepţia celor menţionate la lit. C pct. b), astfel cum sunt acestea formulate;
- impun chiriaşilor sa facă asigurări de daune;
- exonerează proprietarul de obligaţiile ce îi revin potrivit prevederilor legale;
- autorizează proprietarul sa obţină venituri din nerespectarea clauzelor contractului de închiriere.

 Rezilierea contractului de închiriere înainte de termenul stabilit se face:
a) la cererea chiriaşului, cu condiţia notificării prealabile într-un termen minim de 30 de zile;
b) la cererea proprietarului, atunci când:
- chiriaşul nu a achitat chiria cel puţin 3 luni consecutive;
- chiriaşul a pricinuit însemnate stricăciuni locuinţei, clădirii în care este situată aceasta, instalaţiilor, precum si oricăror alte bunuri aferente lor sau a înstrăinat fără drept părţi ale acestora;
- chiriaşul are un comportament care face imposibilă convieţuirea sau împiedică folosirea normală a locuinţei;
- chiriaşul nu a permis accesul proprietarului, după notificarea prealabilă, pentru a controla starea locuinţei şi numărul de persoane care locuiesc în locuinţă;
- chiriaşul a permis altor persoane să locuiască în locuinţa închiriată fără acordul proprietarului;
c) chiriaşul nu şi-a achitat obligaţiile ce îi revin din cheltuielile comune pe o perioada de 3 luni, dacă acestea au fost stabilite prin contractul de închiriere în sarcina chiriaşului.
Rezilierea contractului nu îl va absolvi pe chiriaş de achitarea obligaţiilor de plată restante.
Evacuarea chiriaşului se face numai pe baza unei hotărâri judecătoreşti irevocabile, acesta fiind obligat să plătească chiria prevăzută în contract, până la data execuţiei  efective a hotărârii de evacuare.
Clauzele contractuale referitoare la protecţia datelor cu caracter personal se regăsesc în anexa la contract.
 Contractul încetează în termen de 30 de zile de la data părăsirii domiciliului de către titularul contractului sau de la data înregistrării decesului, dacă persoanele îndreptăţite prin lege nu au solicitat locuinţa.
Prezentul contract s-a încheiat astăzi,............, în 2 exemplare, câte unul pentru fiecare parte.

         Proprietar,                                                                              Chiriaș,
ORAȘUL BOLDEȘTI-SCĂENI
         Primar,
BUCUROIU CONSTANTIN



Şef Serviciu patrimoniu local 
şi monitorizare servicii publice      

         Oficiul juridic
        IAMANDI ION


Întocmit: Moraru Mariana       


